A logo with an owl in the center

Description automatically generatedA green and white logo with a tree and text

Description automatically generated**![A black text on a white background

Description automatically generated]()ενδ**

**ΕΝΤΥΠΟ ΣΧΕΔΙΑΣΜΟΥ ΤΟΥ ΠΑΙΔΑΓΩΓΙΚΟΥ ΠΛΑΝΟΥ**

Η ενσωμάτωση του χώρου πρασίνου στη διδασκαλία, δημιουργεί μαθησιακές εμπειρίες και ευκαιρίες για την επανασύνδεση του ατόμου με τη φύση, την ενίσχυση της βαθύτερης κατανόησης της περιβαλλοντικής αειφορίας και προάγει παράλληλα τη διαθεματική μάθηση. Η αξιοποίηση των χώρων πρασίνου ως εργαλείο διδασκαλίας και μάθησης μπορεί να προσφέρει πρακτικές εμπειρίες και γνώσεις στους μαθητές/μαθήτριες να αξιοποιηθεί στο πλαίσιο του Αναλυτικού Προγράμματος ειδικότερα της Εκπαίδευσης για το Περιβάλλον και την Αειφόρο Ανάπτυξη, αλλά και στο πλαίσιο των Αναλυτικών Προγραμμάτων των άλλων μαθημάτων.

Για την Προδημοτική και Δημοτική Εκπαίδευση το συγκεκριμένο πρόγραμμα μπορεί να αποτελέσει το ζήτημα για τον σχεδιασμό της Αειφόρου Περιβαλλοντικής Εκπαιδευτικής Πολιτικής (ΑΠΕΠ) του σχολείου. Για τη Μέση Γενική Εκπαίδευση (ΜΓΕ) και τη Μέση Τεχνική και Επαγγελματική Εκπαίδευση και Κατάρτιση (ΜΤΕΕΚ) η διαμόρφωση του πράσινου χώρου μπορεί να αποτελέσει πρόγραμμα της σχολικής μονάδας.

|  |
| --- |
|  |
| **Πρακτικές τεχνικές**  **Ποιες πρακτικές τεχνικές δημιουργίας, συντήρησης, αναβάθμισης και εκμετάλλευσης κήπων θα εφαρμόσετε και πώς θα τις ενσωματώσετε στη διδασκαλία σας;**  **(πχ. Συνοδευτική φύτευση – διερεύνηση βέλτιστων συνδυασμών συνοδευτικών φυτεύσεων και πρακτική επαλήθευση, Φύτευση ιθαγενών φυτών – έρευνα για τα ιθαγενή φυτά της περιοχής και του τόπου μας και των πλεονεκτημάτων τους έναντι της φύτευσης άλλων φυτών, Προστασία της άγριας ζωής – δημιουργία ενδιαιτημάτων, φωλιών, ξενοδοχείων εντόμων για την ενίσχυση των πληθυσμών των πουλιών, των πεταλούδων, της μέλισσας, Κομποστοποίηση – χρήση ψηφιακών εφαρμογών για την εκμάθηση των μυστικών της κομποστοποίησης και εφαρμογή compost data sensor app, κ.λπ)**  Θα εφαρμοστούν οι πιο κάτω πρακτικές τεχνικές:   * Κατασκευή κρεβατίνας σε μέρος των κερκίδων που βρίσκονται στο γήπεδο του σχολείου πάνω στην οποία θα αναρριχηθούν φυτά τα οποία θα απλωθούν στα οριζόντια δοκάρια της δημιουργώντας ένα παχύ και σκιερό στρώμα που θα προσφέρει σκίαση και ξεκούραση. * Τοπιοτέχνηση χώρου πρασίνου στη βάση των αναγκών της σχολικής κοινότητας, που θα μπορεί να αξιοποιηθεί ως χώρος ανάπαυσης με χώρους σκίασης αλλά και ως υπαίθρια αίθουσα διδασκαλίας, μελέτης και αισθητικής απόλαυσης. * Φύτευση ιθαγενών φυτών ( δέντρων, θάμνων, αναρριχητικών, βοτάνων και εδαφοκαλυπτικών φυτών – έρευνα για τα ιθαγενή φυτά της περιοχής και του τόπου μας και των πλεονεκτημάτων τους έναντι της φύτευσης άλλων φυτών σε συνεργασία με λειτουργό του Τμήματος Δασών ή και γεωπόνο. * Δημιουργία ξενοδοχείων εντόμων. * Δημιουργία φωλιών πουλιών. * Κομποστοποίηση.   Οι πιο πάνω πρακτικές τεχνικές θα υλοποιηθούν με την άμεση εμπλοκή των παιδιών σε όλη τη διάρκεια του παιδαγωγικού σχεδιασμού μέσω εργασιών τύπου πρότζεκτ όπου τα παιδιά θα έχουν την ευκαιρία να διερευνήσουν και να προτείνουν λύσεις για κάθε μια από τις πιο πάνω προτεινόμενες πρακτικές τεχνικές. |
|  |
| **Παιδαγωγικές μέθοδοι**  **Ποιες παιδαγωγικές μεθόδους θα αξιοποιήσετε και με ποιον τρόπο; (Περιγράψτε τις δραστηριότητες και τον τρόπο με τον οποίο θα τις υλοποιήσετε.)**  Θα υιοθετηθούν μέθοδοι και τεχνικές βιωματικής προσέγγισης με στόχο την ενεργητική μάθηση. Στο πλαίσιο αυτό θα αξιοποιηθούν διδακτικές προσεγγίσεις συνεργατικής μάθησης, προσομοιώσεις, παιχνίδια ρόλων, διερευνητική μάθηση, διαθεματική προσέγγιση κ.ά. Σκοπός είναι η ενεργή εμπλοκή των μαθητών στη δημιουργία του χώρου αλλά και η αξιοποίησή του ως χώρου μάθησης εκτός του πλαισίου της αίθουσας διδασκαλίας, ώστε να προσφερθεί στους μαθητές ποικιλία μαθησιακών περιβαλλόντων αλλά και η δυνατότητα να εξερευνήσουν, να παρατηρήσουν, να πειραματιστούν και να απολαύσουν τη φύση. Συγκεκριμένα θα αξιοποιηθούν οι πιο κάτω μέθοδοι διδασκαλίας:  **1.  Βιωματική Μέθοδος Διδασκαλίας:**   * Συμμετοχή στον παιδαγωγικό σχεδιασμό για αξιοποίηση και ανασχεδιασμό της σχολικής αυλής με βάση τις ανάγκες τους.   **2. Ανακαλυπτική μέθοδος:**   * Οι μαθητές προσεγγίζουν τη γνώση και τις καινούριες δεξιότητες μέσω πειραματισμού και πρακτικής με τη χρήση των αισθήσεων και την προσωπική επαφή/αντίληψη των πραγμάτων.   **3. Ομαδοσυνεργατική Μέθοδος Διδασκαλίας:**   * Οι μαθητές χωρίζονται σε μικρές ομάδες εργασίας και δουλεύουν τα θέματά τους ομαδικά, ενεργοποιούνται, μειώνεται η ανταγωνιστικότητα στο περιβάλλον της τάξης, ανταλλάσσουν  εμπειρίες και συνεργάζονται δημιουργικά. * Προάγεται η συνεργασία, η συζήτηση, ο διάλογος, η ανταλλαγή εμπειριών και γνώσεων και αναπτύσσεται η κριτική σκέψη, η αυτενέργεια και η δράση.  1. **Καλλιέργεια της Μεταγνωστικών Δεξιοτήτων**  * Οι μαθητές σχεδιάζουν και παρακολουθούν την εξέλιξη του σχεδίου, θέτουν τους δικούς τους στόχους, επανεξετάζουν ιδέες και στρατηγικές και διορθώνουν τα λάθη τους μέσω της παρατήρησης και των εμπειριών που αποκόμισαν. ( Αναστοχασμός ).   **5. Κοινωνική μάθηση:**   * Σύνδεση κοινωνικών προβληματισμών με περιβαλλοντικές πρακτικές και δράσεις στο πλαίσιο της καθημερινής τους ζωής. * Συλλογική απόφαση για ζητήματα που αφορούν περιβαλλοντικές δράσεις.   **6. Project-Based Learning:**   * Εκπόνηση διαθεματικών-ερευνητικών εργασιών που δίνει τη δυνατότητα στον μαθητή να αναπτύξει δεξιότητες έρευνας, μέσα από την ενεργό συμμετοχή του( αναζήτηση και αξιολόγηση πληροφοριών, σχεδιασμός και προγραμματισμός δράσεων, εξαγωγή συμπερασμάτων, παρουσίαση αποτελεσμάτων ).   **Εκπαιδευτικές προσεγγίσεις :**  **Α) Διεπιστημονικές ενότητες (Διαθεματική προσέγγιση):** Ένα θέμα αντιμετωπίζεται ολιστικά, μέσα από το πρίσμα διαφόρων μαθημάτων (γνωστικά αντικείμενα Φυσικών Επιστημών, Περιβαλλοντικής Εκπαίδευσης, Γεωγραφίας, Μαθηματικών, Γλώσσας κ.λπ.)  **Β) Αξιοποίηση τεχνολογίας**   * Χρήση εργαλείων και εφαρμογών όπως : Google maps κλπ |
|  |
| **Δραστηριότητες αξιοποίησης χώρου πρασίνου και ευθυγράμμιση με το Αναλυτικό Πρόγραμμα**  Καταγράψτε τις δραστηριότητες που προτίθεστε να υλοποιήσετε σχετικά με την αξιοποίηση του χώρου πρασίνου στη μαθησιακή διαδικασία και τη σύνδεσή τους με το Αναλυτικό Πρόγραμμα Σπουδών.  Κάθε βαθμίδα εκπαίδευσης έχει το δικό της Αναλυτικό Πρόγραμμα (ΑΠ) και η σύνδεση του προγράμματος θα γίνει με βάση το ΑΠ κάθε βαθμίδας (Προδημοτικής, Δημοτικής, Μέσης Γενικής Εκπαίδευσης, Μέσης Τεχνικής Επαγγελματικής Εκπαίδευσης και Κατάρτισης).  Η πιο κάτω σύνδεση είναι ενδεικτική.   |  |  | | --- | --- | | **Βοηθητικές ερωτήσεις** | **Σύνδεση με το ΑΠ** | | **Πώς θα αξιοποιηθεί ο χώρος πρασίνου για τη διδασκαλία περιβαλλοντικής διαχείρισης, αειφόρων πρακτικών και την ανάδειξη της σημασίας της βιοποικιλότητας**   * Η διδασκαλία και μάθηση θα βασίζεται στην ανάπτυξη και εξέλιξη των πράσινων σημείων σε συνδυασμό με την επίδραση που αυτή θα έχει στους χρήστες των σχολικών χώρων, στον περιβάλλοντα χώρο του σχολείου αλλά και στην τοπική χλωρίδα και πανίδα της περιοχής. Αναλόγως, θα δομούνται και θα εφαρμόζονται σχετικές ενότητες και δραστηριότητες που θα καλύπτουν τομείς σε σχέση με τα πιο κάτω ερωτήματα και προβληματισμούς. Παράλληλα ως μέρος της όλης διαδικασίας θα γίνονται παρατηρήσεις, καταγραφές, αξιολογήσεις, ανατροφοδότηση και νέες εφαρμογές: * Με ποιο κριτήριο θα γίνει η επιλογή του χώρου; Ποιοι παράγοντες θα πρέπει να ληφθούν υπόψη για την επιλογή του ( προσανατολισμός, δυνατότητα άρδευσης, ποιότητα εδάφους, προσβασιμότητα ); * Πώς θα γίνει η προετοιμασία των χώρων που έχουν επιλεγεί και ποιες επιπρόσθετες εργασίες απαιτούνται; Ποια άλλα υλικά και μέσα χρειάζονται; (καθάρισμα, συγκέντρωση και αποκομιδή κάθε άχρηστου υλικού όπως πέτρες, υπολείμματα ριζών, κλαδιά κλπ); * Πότε είναι η κατάλληλη εποχή και ποιες οι κατάλληλες συνθήκες για τις εργασίες φυτέματος ( διάνοιξη του λάκκου κλπ. ) και πως είναι η σωστή τοποθέτηση του φυτού μέσα στον λάκκο. * Τι είδους φυτά θα χρησιμοποιηθούν; Πώς θα γίνει η επιλογή τους; * Ποιος είναι ο πιο κατάλληλος τρόπος και χρόνος ποτίσματος των φυτών ( ποσότητα του νερού και συχνότητα ποτίσματος); Πώς θα γίνεται η άρδευση των φυτών ( κουβάδες, αυτόματο ποτιστικό σύστημα); Πώς θα επιτυγχάνεται ο έλεγχος της καλής λειτουργίας του αρδευτικού δικτύου; * Πότε είναι η κατάλληλη εποχή για κλάδεμα, ξεχόρτισμα, σκάλισμα; * Ποιες οι καταλληλότερες για την περίπτωση πρακτικές ξεχορτίσματος: Είναι απαραίτητο να γίνει ξεχόρτισμα; Ναι / Όχι, για ποιους λόγους και ποια εποχή; Τι αποτελέσματα θα έχει αυτή η ενέργεια στα πράσινα σημεία αλλά και στο ευρύτερο περιβάλλον του σχολείου; * Πώς θα βελτιωθούν οι συνθήκες του εδάφους; Πού αποσκοπεί η λίπανση; Πότε θα πρέπει να γίνεται και πώς; Πώς θα γίνει η επιλογή του λιπάσματος ώστε να μην είναι επιζήμια για τον άνθρωπο, τα ζώα ή τα φυτά. Ποιοι βιολογικοί τρόποι καταπολέμησης βλαβερών οργανισμών για τα φυτά υπάρχουν; Αν θα γίνει αυτό ποιες θα είναι οι ωφέλειες ή οι επιπτώσεις στα φυτά και στο περιβάλλον; * Πώς μπορεί να γίνει η καταπολέμηση ενδεχομένων ασθενειών των φυτών – Φυτοπροστασία; * Κομποστοποίηση: Τα απορρίματα της φύσης μπορούν να αξιοποιηθούν για διαδικασίες κομποστοποιησης. Εργασία σε ομάδες για μελέτη και παρουσίαση πρακτικών διαχείρισης των στερεών απορριμμάτων μέσω της κομποστοποίησης. Ομάδες παιδιών θα αναλάβουν τη συλλογή κατάλληλων απορριμμάτων για κομποστοποίηση. Ανάδειξη της χρήσης του κομπόστ ως φυσικό λίπασμα. * Ποια άτομα κατέχουν κατάλληλες γνώσεις περιβαλλοντικής διαχείρισης, αειφόρων πρακτικών και πως εμείς μπορούμε να είμαστε οι συνεχιστές της γνώσης αλλά και της εξέλιξής της; * Ποιες επιπτώσεις έχει το μικρόκλιμα της περιοχής στην ανάπτυξη και διατήρηση του κάθε φυτού; * Ποια ήδη πανίδας επιλέγουν τα πράσινα σημεία, για ποιους λόγους και σε ποιες καιρικές συνθήκες εμφανίζονται; (δημιουργία φωλιών πουλιών και εντόμων και παρατήρησή της χρήσης τους από τα πουλιά). * Τι θα προσφέρουν στα παιδιά τα συγκεκριμένα πράσινα σημεία στο σχολείο; Ποια τα οφέλη στην ψυχική και στη σωματική τους υγεία; * Πως αλλάζει το οπτικό πεδίο με την εξέλιξη και ανάπτυξη τους; | **Εκπαίδευση για την Αειφόρο Ανάπτυξη**  **(κομποστοποίηση, εξοικονόμηση νερού, βιολογικές μέθοδοι κηπουρικής, πρακτικές δραστηριότητες στον κήπο)**  Περιβαλλοντική Εκπαίδευση Α΄- Στ΄   * Να δημιουργηθεί μέσα στο σχολείο μακροχρόνια και σταδιακά μια περιβαλλοντική κουλτούρα ώστε οι μαθητές να είναι σε θέση να μαθαίνουν, να δημιουργούν και να ενεργούν, με γνώμονα την προάσπιση του περιβάλλοντος. * Οι μαθητές και μαθήτριες να είναι σε θέση να αναγνωρίζουν τις παραμέτρους και διαστάσεις ενός περιβαλλοντικού ζητήματος/ζητήματος αειφόρου ανάπτυξης και να αποτιμούν κριτικά τις προτεινόμενες δράσεις/ενέργειες εστιάζοντας στους τομείς σε σχέση με τα ερωτήματα και προβληματισμούς που τέθηκαν ( προετοιμασία χώρου, φύτευση, συντήρηση, κλάδεμα, καθαρισμός χώρου φυτών - ξεχόρτισμα, σκάλισμα, έλεγχος της υποστύλωσης δέντρων, κομποστοποίηση κ.λπ.). * Οι μαθητές και μαθήτριες να είναι σε θέση να προσεγγίζουν τα ζητήματα της αειφόρου ανάπτυξης ολιστικά, συστημικά, διεπιστημονικά, να κατανοούν και να αναλύουν δημιουργικά και κριτικά τις παραμέτρους τους. | | **Πώς θα αξιοποιηθεί με πρακτικό τρόπο, ο χώρος πρασίνου για τη διδασκαλία επιστημονικών εννοιών, ώστε να καταστεί ζωντανό εργαστήριο;**   * Στα πράσινα σημεία θα φυτευτούν ιθαγενή φυτά και αναρριχητικά φυτά για σκίαση. Επίσης, θα τοποθετηθούν παγκάκια καθιστώντας τον χώρο ένα ζωντανό χώρο διδασκαλίας και μάθησης. * Στον χώρο θα μεταφέρονται αναλόγως των εργασιών που θα προκύπτουν τα κατάλληλα μέσα ή/και εργαλεία π.χ. θερμόμετρα, πυξίδες για τη διδασκαλία και κατανόηση των διαφόρων εννοιών. * Θα κατασκευαστούν και θα τοποθετηθούν φωλιές εντόμων και πουλιών, ώστε ο χώρος αυτός να καταστεί κέντρο παρατήρησης όχι μόνο της χλωρίδας που θα αναπτυχθεί σε αυτήν αλλά και της πανίδας που θα επιλέγει να την επισκέπτεται. * Ο χώρος θα καταστεί ιδανικό σημείο ανάπτυξης των αισθήσεων οι οποίες θα καλλιεργηθούν μέσα από διάφορες δραστηριότητες βιωματικής μάθησης με τη βοήθεια των υλικών που θα προσφέρει απλόχερα η φύση στις συγκεκριμένες περιοχές. | **Φυσικές Επιστήμες: (κύκλος ζωής των φυτών, φωτοσύνθεση, επικονίαση, κύκλος του νερού, αλληλεξάρτηση των ζωντανών οργανισμών, οικοσυστήματα, κ.λπ)**  **Α τάξη:**   * **Ζωντανοί οργανισμοί- Φυτά – Ζώα** * Φυτά ανά εποχή (φυλλοβόλα και αειθαλή) * **Φυσικό περιβάλλον** * Πράσινο στο σπίτι και στο σχολείο * **Ουρανός και Γη (προσανατολισμός)** * Να παρατηρούν και αναγνωρίζουν τα σημεία του ορίζοντα, για να προσανατολίζονται στον χώρο. * Να καταγράφουν παρατηρήσεις για τις συνθήκες του καιρού από εποχή σε εποχή. * **Β΄τάξη:** * **Ζωντανοί οργανισμοί- Φυτά – Ζώα** * Τα φυτά στη διατροφή του ανθρώπου (ελιά, αρωματικά φυτά) * Είδη φυτών (πόες, θάμνοι, δέντρα) * **Φυσικό περιβάλλον** * Πράσινο στις κατοικημένες περιοχές * **Γ τάξη:** * **Ζωντανοί οργανισμοί- Φυτά – Ζώα** * Κύκλος της ζωής των φυτών * Ρύπανση και προστασία του περιβάλλοντος * **Δ΄τάξη:** * **Ζωντανοί οργανισμοί- Φυτά – Ζώα** * Διαπνοή των φυτών * Προσαρμοστικότητα των φυτών στο περιβάλλον * Προσαρμοστικότητα των ζώων στο περιβάλλον * **Ε΄τάξη:** * **Ζωντανοί οργανισμοί- Φυτά – Ζώα** * Ταξινόμηση των ζωντανών οργανισμών * Βιοποικιλότητα - Διατήρηση και Προστασία * **Φυσικό περιβάλλον** * Βιοποικιλότητα-Διατήρηση και προστασία * Ρύπανση της ατμόσφαιρας-Κλιματική αλλαγή * **Στ΄τάξη:** * **Φυσικό περιβάλλον** * Οικοσυστήματα της Κύπρου και η σημασία της διατήρησής τους. * Ιθαγενή και προστατευόμενα είδη στα οικοσυστήματα της Κύπρου. * Μελέτη της ανάπτυξης των φυτών, παρατήρηση εντόμων και άλλων οργανισμών, διερεύνηση των παραμέτρων που επηρεάζουν την ανάπτυξη (π.χ., φως, νερό, θερμοκρασία). Οι μαθητές μπορούν να μάθουν για τη βιολογία, την οικολογία και τις βασικές αρχές της γεωπονίας. * Μέτρηση των θερμοκρασιών σε διάφορες επιφάνειες που εκτίθενται στον ήλιο και υπό τη σκιά των φυτών. * Αξιολόγηση με δοσμένα κριτήρια των επιφανειών ώστε να καταλήξουν σε συμπεράσματα και δη ότι τα α φυτά μειώνουν τη θερμοκρασία. * Γνωριμία με τα πλεονεκτήματα των χώρων πρασίνου (θερμομονωτικό στοιχείο, εξοικονόμηση ενέργειας, ενίσχυση ψυχικής υγείας, απορρόφηση βροχής, βελτίωση ποιότητας αέρα). | | **Πώς θα καλλιεργηθούν μαθηματικές δεξιότητες αξιοποιώντας τον χώρο πρασίνου (μέτρηση της ανάπτυξης των φυτών, υπολογισμός διαστάσεων υποστυλωμάτων για τα φυτά, κ.λπ);**   * Η αξιοποίηση του χώρου πρασίνου στο σχολείο είναι μια εξαιρετική ευκαιρία για την ανάπτυξη μαθηματικών δεξιοτήτων μέσω διαδραστικών και πρακτικών δραστηριοτήτων. Τα μαθηματικά μέσα από τα εργαλεία και τις μαθηματικές μεθόδους θα βοηθήσουν τα παιδιά στην καλύτερη ανάλυση και κατανόηση του περιβαλλοντικού προβλήματος που μας απασχολεί. * Κατά τη διάρκεια του σχεδιασμού του χώρου θα γίνει υπολογισμός των διαστάσεων αλλά και του εμβαδού που θα καταλαμβάνει ο χώρος και θα γίνει εκτίμηση του αριθμού των φυτών που χρειάζονται για να καλύψουν τον συγκεκριμένο χώρο. * Παρακολούθηση ανάπτυξης φυτών – Μετρήσεις, συλλογή και ανάλυση δεδομένων, δημιουργία γραφημάτων και πινάκων. | **Μαθηματικά**  **(εκτίμηση, γραφική παράσταση, ανάλυση δεδομένων, κ.λπ)**  Να μετρούν, να κατασκευάζουν και να ερμηνεύουν απλές γραφικές παραστάσεις, για να εξάγουν συμπεράσματα σχετικά με:   * τις συνθήκες και τις αλλαγές στο ύψος των φυτών, * τις αλλαγές στην επιφάνεια που καταλαμβάνουν τα φυτά, * την αύξηση/μείωση της πανίδας, * τη μέτρηση της κατανάλωσης νερού, * της μέτρησης της υγρασίας του εδάφους * της θερμοκρασίας που υπάρχει στα πράσινα σημεία σε σύγκριση με τη θερμοκρασία που ενδεχομένως επικρατεί σε άλλα σημεία της σχολικής μονάδας ( τάξεις, κεντρικό πλακόστρωτο κλπ. ) | | **Πώς μπορεί να προωθηθεί η σημασία** **της υγιεινής διατροφής και γενικότερα της υγείας μας;**  Στα πράσινα σημεία θα φυτευτούν ανάμεσα σε άλλα φυτά και αρωματικά φυτά και βότανα.   * Οργάνωση μαθημάτων σχετικά με τις θρεπτικές αξίες των βοτάνων και των αρωματικών φυτών. Οι μαθητές θα μάθουν για τις βιταμίνες, τα μέταλλα και να ενημερωθούν για υγιεινές συνταγές. * Διοργάνωση μαγειρικών εργαστηρίων, όπου οι μαθητές θα χρησιμοποιούν τα φρέσκα βότανα που έχουν καλλιεργήσει για να ετοιμάσουν υγιεινά γεύματα ή σνακ. Τα αρωματικά φυτά μπορούν να αξιοποιηθούν στη μαγειρική π.χ. να αρωματίσουν το ελαιόλαδο ή τη σαλάτα. Τα παιδιά μπορεί να μάθουν τεχνικές αποξήρανσής τους για να φτιάχνουν τσάι τα διαλείμματα, για διακόσμηση, για δημιουργία αρωματικών χώρου αλλά και για βιολογικούς τρόπους καταπολέμησης βλαβερών οργανισμών π.χ. σκόρο. Επιπρόσθετα μπορούν να δημιουργήσουν τα δικά τους αρωματικά σαπούνια τα οποία θα χρησιμοποιούν για την ατομική τους καθαριότητα στο σχολείο. * Δημιουργία σημείων πληροφόρησης με εγκατάσταση πινακίδων ή αφισών στον κήπο που να παρέχουν πληροφορίες για τα οφέλη κάθε φυτού, όπως π.χ. πώς συμβάλλει στην υγεία και ποιες συνταγές μπορούν να γίνουν με αυτό. * Διοργάνωση διαγωνισμών για την καλύτερη συνταγή ή την πιο δημιουργική χρήση των βοτάνων και λαχανικών, προάγοντας την εμπλοκή και τη δημιουργικότητα. * Συνδέσεις με άλλες μαθησιακές δραστηριότητες μέσα από τη συλλογή και ανάλυση δεδομένων που αφορούν στις μετρήσεις της θερμοκρασίας σε περιοχές του σχολείου χωρίς σκίαση και στις περιοχές των πράσινων σημείων. Εντοπισμός της σημαντικής διαφοράς θερμοκρασίας αλλά και της σημασίας που έχει το πράσινο στην προστασία από την ηλιακή ακτινοβολία. * Η αξιοποίηση του χώρου πρασίνου στο σχολείο είναι μια εξαιρετική ευκαιρία για αναβάθμιση της ψυχικής υγείας των παιδιών αφού μέσα από διάφορες οργανωμένες αλλά και ελεύθερες δραστηριότητες στους συγκεκριμένους χώρους τα παιδιά θα έχουν ευκαιρίες για χαλάρωση και κοινωνικοποίηση μέσα σε ένα ήρεμο και ευχάριστο περιβάλλον. | **Αγωγή Υγείας - Οικιακή Οικονομία**  **(καλλιέργεια φρούτων, λαχανικών, βοτάνων, τοπικά προϊόντα, παραδοσιακή ιατρική και γιατροσόφια, κ.λπ )**  Μέσα από το μάθημα της Αγωγής Υγείας και τις θεματικές ενότητες του μαθήματος ( Ανάπτυξη ασφαλούς και υγιεινού τρόπου ζωής -Υγιεινός τρόπος ζωής και συνθήκες ζωής Τάξεις / Φαγητό και υγεία ) μπορεί να αξιοποιηθεί ο χώρος πρασίνου στο σχολείο μέσα από βιωματικές και δημιουργικές δραστηριότητες ώστε να βοηθηθούν τα παιδιά να συνειδητοποιήσουν τα πλεονεκτήματα που προσφέρει το πράσινο στη ζωή του ανθρώπου.   * Δημιουργία ενός σχολικού κήπου / καλλιέργεια παρτεριών με αρωματικά φυτά μέσα από την οποία οι μαθητές μπορούν να μάθουν για τη σημασία της υγιεινής διατροφής, τα τοπικά προϊόντα, την παραδοσιακή ιατρική και τις βασικές αρχές της βιολογικής γεωργίας. * Ανάπτυξη της υπευθυνότητας (ευθύνη φροντίδας και συντήρησης τους ) και κατανόηση της σημασίας των φυτών για την ποιότητα του αέρα και της ζωής γενικότερα. * Οργάνωση παιχνιδιών όπως κυνήγι θησαυρού για ενίσχυση της φυσικής δραστηριότητας, μείωση του στρες και βελτίωση της ψυχικής υγείας. * Ευαισθητοποίηση των μαθητών για τη σημασία της προστασίας του περιβάλλοντος και ανάπτυξη πρακτικών οικολογικής συμπεριφοράς ( ανακύκλωση, κομποστοποίηση, διαχείριση απορριμμάτων) . * Εξερεύνηση του χώρου πρασίνου με σκοπό την παρατήρηση και καταγραφή φυτών, εντόμων και πουλιών με στόχο την κατανόηση της βιοποικιλότητας. | | **Πώς θα καλλιεργηθεί η δημιουργικότητα των μαθητών/μαθητριών;**   * Οι μαθητές έχουν την ευκαιρία να σχεδιάσουν και να υλοποιήσουν τον χώρο, επιλέγοντας φυτά, διατάξεις και σχεδιαστικά στοιχεία. Αυτή η διαδικασία τους ενθαρρύνει να σκέφτονται δημιουργικά και να εκφράζουν τις ιδέες τους. * Η σύνδεση των πράσινων σημείων με διάφορα μαθήματα (επιστήμες, τέχνες, μαθηματικά) προάγει τη δημιουργική σκέψη. Για παράδειγμα, οι μαθητές μπορούν να δημιουργήσουν καλλιτεχνικές εγκαταστάσεις ή να σχεδιάσουν μοντέλα. * Οι μαθητές καλούνται να αντιμετωπίσουν προκλήσεις, όπως π.χ. η επιλογή φυτών που να αντέχουν στο κλίμα ή η εξεύρεση βιώσιμων τρόπων άρδευσης. Αυτή η διαδικασία προάγει την καινοτομία και τη δημιουργική σκέψη. * Η επαφή με τη φύση μπορεί να ενθαρρύνει τη δημιουργικότητα. Οι μαθητές μπορεί να εμπνευστούν από το περιβάλλον, τη μορφή των φυτών ή τις αλλαγές στις εποχές. * Οι μαθητές μπορούν να γράψουν ιστορίες ή ποιήματα που σχετίζονται με τα πράσινα σημεία συνδυάζοντας τη φαντασία τους με την πραγματικότητα του φυσικού χώρου. * Η εργασία σε ομάδες ενθαρρύνει τη συζήτηση και την ανταλλαγή ιδεών, προάγοντας τη δημιουργικότητα μέσω της συνεργασίας και της ομαδικής σκέψης. * Διοργάνωση διαγωνισμών για τη δημιουργία καινοτόμων έργων ή δράσεων στον κήπο, όπως η καλύτερη σχεδίαση ή η πιο δημιουργική χρήση των φυτών που ενθαρρύνει τους μαθητές να σκεφτούν έξω από τα συνηθισμένα. * Οι μαθητές μπορούν να χρησιμοποιήσουν ψηφιακά εργαλεία για να σχεδιάσουν το χώρο, να παρακολουθήσουν την ανάπτυξη των φυτών ή να δημιουργήσουν παρουσιάσεις για το έργο τους. * Η υλοποίηση του έργου θα είναι από τη μια το επιστέγασμα όλης της διαδικασίας που ενεπλάκησαν τα παιδιά για την αλλαγή στο χώρο του σχολείου τους αλλά ταυτόχρονα θα είναι σημείο εκκίνησης για νέες εικαστικές δράσεις και εικαστικά έργα. Θα μπορούν να βιώσουν με όλες τους τις αισθήσεις και όχι μόνο με τη φαντασία τους, την πράσινη αυτή διαδικασία και να παράγουν με πολλαπλούς τρόπους (π.χ. λεκτικά, σχεδιαστικά, κιναισθητικά) και με ευχέρεια ιδέες, συνδέοντάς τις με τις εμπειρίες και τη φαντασία τους. | **Τέχνη, Σχεδιασμός και Δημιουργικότητα**  (**υπαίθριες καλλιτεχνικές εγκαταστάσεις, έργα τέχνης, χρήση φυσικών υλικών από τον κήπο, ημερολόγιο φύσης, ξενοδοχείο εντόμων, υποστήριξη φυτών, φράκτης, μετεωρολογικός σταθμός κ.λπ)**  **Τέχνη:**  1.4. Να αξιοποιούν στοιχεία από το άμεσο και ευρύτερο περιβάλλον στην εικαστική διαδικασία  1.6. Να συμμετέχουν σε διαδικασίες λήψης αποφάσεων που αφορούν εικαστικές δράσεις  3.1. Να εξερευνούν τις ιδιότητες των διάφορων υλικών και τις δυνατότητες των μέσων  3.3. Να συλλέγουν και να καταγράφουν δεδομένα κατάλληλα για την εικαστική τους εργασία  4.2. Να παρατηρούν οπτικά ερεθίσματα του περιβάλλοντός τους χρησιμοποιώντας τις αισθήσεις και τη φαντασία τους  5.3. Να συμμετέχουν στη λήψη αποφάσεων που αφορούν στα εικαστικά τους έργα, εικαστικές δράσεις, εκθέσεις και συνεργασίες του σχολείου με άλλους φορείς  Δημιουργική έκφραση, καλλιέργεια αισθητικής, σύνδεση της τέχνης με τη φύση.   * Δημιουργία εικαστικών έργων εμπνευσμένων από τον κήπο, όπως ζωγραφική ή γλυπτική με φυσικά υλικά. Μπορούν επίσης να σχεδιάσουν διακοσμητικά στοιχεία για τον κήπο, ενισχύοντας τη σύνδεση της τέχνης με την οικολογία. * Μελέτη τοπίου και τοπιοτέχνηση των χώρων που έχουν επιλεγεί. Δημιουργία έργων με τις τελικές τους ιδέες ( μακέτες ) * Χρήση φυσικών υλικών από τον κήπο για δημιουργία εικαστικών έργων π.χ. για τύπωμα. * Φωτογράφηση του χώρου σε διαφορετικές εποχές και διαφορετικές χρήσεις και έκθεση φωτογραφίας τοπίου. * Φιλοτέχνηση κατάλληλων για το χώρο φωλιών πουλιών και εντόμων. * Χρήση του χώρου ως εκθεσιακού για έργα παιδιών που θα δημιουργηθούν.   **Σχεδιασμός και Τεχνολογία:**  1.1 Να ονομάζουν και να εξηγούν τα στάδια της διαδικασίας σχεδιασμού που απαιτούνται για την επίλυση κάποιου προβλήματος  1.2 Να αναπτύξουν δεξιότητες διεξαγωγής έρευνας (π.χ. δεξιότητες διερεύνησης προβλήματος και πιθανών λύσεων, συλλογής και αξιολόγησης πληροφοριών κ.ά)  1.3 Να εντοπίζουν, να περιγράφουν, να επιλέγουν και να ενασχολούνται με την ανάγκη επίλυσης προβλημάτων.  4.2.2 Να χρησιμοποιούν τεχνικές σχεδίασης για τη δημιουργία κατασκευαστικών σχεδίων λύσης διαφόρων προβλημάτων.  **Σχεδιασμός και Τεχνολογία:**   * Σχεδιασμός, κατασκευή και βελτίωση απλών κατασκευών, επίλυση προβλημάτων, κριτική σκέψη. * Κατασκευή παρτεριών, αρδευτικών συστημάτων ή κομποστοποιητών * Κατασκευή ξενοδοχείων εντόμων. * Κατασκευή ξύλινων πινακίδων με τα ονόματα και πληροφορίες για τα φυτά. * Υποστήριξη φυτών. | | **Πώς επηρεάζει η μορφολογία, το κλίμα και οι καιρικές συνθήκες που επικρατούν σε μια περιοχή την ανάπτυξη των φυτών;**  H μορφολογία, το κλίμα και οι καιρικές συνθήκες αλληλεπιδρούν δυναμικά, διαμορφώνοντας το φυσικό περιβάλλον στο οποίο ζουν και αναπτύσσονται τα φυτά, καθορίζοντας τις προσαρμογές που χρειάζονται για να επιβιώσουν σε διάφορες συνθήκες. Αυτό θα γίνει αντιληπτό και κατανοητό από τα παιδιά μέσω των πιο κάτω δραστηριοτήτων:   * Σύγκριση ανάπτυξης φυτών και συμπλήρωση δελτίου παρατήρησης * Καταγραφή παρατηρήσεων με τη χρήση πινάκων και γραφημάτων και ανάλυση δεδομένων. * Χρήση θερμότερου για μέτρηση θερμοκρασίας * Συστηματική μέτρηση και καταγραφή θερμοκρασίας * Παρατηρήσεις και λήψη φωτογραφιών * Δημιουργία σχεδίου κάτοψης χώρου πρασίνου και κατασκευή υπομνήματος με σχετικές λεπτομέρειες. | **Γεωγραφία**  (**παρατήρηση καιρικών συνθηκών, μέτρηση υγρασίας, θερμοκρασίας κ.λπ.)**   * Χαρτογράφηση του σχολικού κήπου ή του χώρου πρασίνου: Οι μαθητές μπορούν να δημιουργήσουν έναν χάρτη του σχολικού κήπου ή του χώρου πρασίνου, καταγράφοντας τα διάφορα είδη φυτών, τα μονοπάτια και τα σημεία ενδιαφέροντος. * Μελέτη του μικροκλίματος στον σχολικό χώρο πρασίνου μέσα από την καταγραφή και ανάλυση παραμέτρων όπως η θερμοκρασία, η υγρασία και η ταχύτητα του ανέμου σε διαφορετικά σημεία του χώρου πρασίνου. * Παρατήρηση και μελέτη της τοπικής βιοποικιλότητας καταγράφοντας τα φυτά, τα ζώα και τα έντομα που βρίσκονται στον χώρο πρασίνου, δημιουργώντας μια "γεωγραφική εγκυκλοπαίδεια" της τοπικής βιοποικιλότητας. | | **Πώς θα καλλιεργηθεί ο σεβασμός και η αγάπη προς το πράσινο και πώς θα αναδειχθεί η σχέση του λαού ιστορικά, κοινωνικά, πολιτιστικά με τα Δάση και εν γένει με τη Μεσογειακή βλάστηση;**   * Η καθημερινή επαφή με τους δύο χώρους πρασίνου θα βοηθήσουν τους μαθητές να βιώσουν από κοντά τη φύση, να μάθουν να αναγνωρίσουν φυτά και δέντρα της μεσογειακής βλάστησης και να κατανοήσουν την αξία τους. * Τα παιδιά μέσω πολυαισθητηριακών δραστηριοτήτων αλλά και μέσα από την καθημερινή τους επαφή με τους χώρους πρασίνου θα έχουν την ευκαιρία να μυρίσουν τα ιθαγενή φυτά, να αισθανθούν τις διαφορετικές υφές των φύλλων και των κορμών, να ακούσουν τους ήχους που οι χώροι αυτοί μπορούν να προσφέρουν (θρόισμα φύλλων, κελαηδήματα / πέταγμα πουλιών) και οπτικά να παρατηρήσουν την εξέλιξη και τις αλλαγές που ο χρόνος και οι εποχές επιφέρουν. Όλες αυτές οι αισθητηριακές εμπειρίες θα αναπτύξουν την έμπνευση και δημιουργικότητα των παιδιών και θα οδηγήσουν αβίαστα σε προφορική/γραπτή έκφραση και δημιουργία. * Ο χώρος ενσωματώνει σκίαστρο και παγκάκια για υπαίθρια διδασκαλία και μάθηση και μπορεί να προσφερθεί για ανάγνωση λογοτεχνικών και όχι μόνο κειμένων και θα εμπνεύσει συζητήσεις και γραφή κειμένων. | **Γλώσσα, Λογοτεχνία, Ιστορία**  **(Μελέτη κειμένων, ποιημάτων, ιστορικών πηγών που φανερώνουν τη σχέση του λαού μας με τα Δάση, το πράσινο κ.λπ.).**  **Ελληνικά:**   * Μελέτη κειμένων, ποιημάτων, θρύλων, παραδόσεων, ιστορικών πηγών που φανερώνουν τη σχέση του λαού μας με τα φυτά, τα δάση, το πράσινο. * **Δημιουργική γραφή στον χώρο πρασίνου.** Οι μαθητές μπορούν να βγουν στον χώρο πρασίνου και να γράψουν μια περιγραφή του περιβάλλοντος, ένα ποίημα ή μια ιστορία εμπνευσμένη από τη φύση γύρω τους. * **Συλλογή λέξεων και δημιουργία "Λεξικού της Φύσης".** Οι μαθητές καταγράφουν λέξεις που σχετίζονται με τον χώρο πρασίνου, όπως ονόματα φυτών, ζώων, χρωμάτων και φυσικών φαινομένων. Στη συνέχεια, δημιουργούν ένα "Λεξικό της Φύσης" με ορισμούς και παραδείγματα χρήσης. * **Περιγραφική γραφή με έμφαση στις αισθήσεις.** Οι μαθητές βγαίνουν στον χώρο πρασίνου και καλούνται να περιγράψουν το περιβάλλον με βάση τις αισθήσεις τους (όραση, ακοή, όσφρηση, αφή). Π.χ., "Τι βλέπω γύρω μου; Τι μυρίζω; Τι ήχους ακούω;" * **Συνεντεύξεις και συζητήσεις με θέμα τη φύση.** Οι μαθητές μπορούν να οργανώσουν μια συνέντευξη ή συζήτηση με καλεσμένο έναν ειδικό σε θέματα περιβάλλοντος ή έναν εργαζόμενο που σχετίζεται με τη φροντίδα του χώρου πρασίνου. Στη συνέχεια, μπορούν να γράψουν ένα άρθρο ή δοκίμιο με θέμα όσα έμαθαν. * Δημιουργία κειμένων με πληροφορίες των φυτών που υπάρχουν στον χώρο. * Συγγραφή ποιημάτων, λίμερικ, αινιγμάτων. * Συγγραφή οδηγιών για παιχνίδι κρυμμένου θησαυρού στον χώρο. * Διαλογική αντιπαράθεση για τον τρόπο χρήσης του Χώρου Πρασίνου (πλεονεκτήματα – μειονεκτήματα)   **Ανάγνωση και κατανόηση κειμένου, αξιολόγηση πληροφορίας**  **1.1.Εντοπίζουν άμεσες και έμμεσες πληροφορίες γραπτών κειμένων**  1.1.1.Εντοπισμός πληροφοριών στο γλωσσικό μέρος κειμένων  1.1.2. Εντοπισμός πληροφοριών σε πολυτροπικά στοιχεία κειμένων (πέρα από τη γλώσσα)  **1.3. Συμπεραίνουν νοήματα και ιδέες κειμένων**  1.3.1. Ερμηνεία/ενσωμάτωση πληροφοριών για το κύριο νόημα (κεντρική ιδέα)  1.3.2. Ερμηνεία/ενσωμάτωση πληροφοριών για δευτερεύουσες ιδέες και δευτερεύοντα νοήματα  **Επιχειρηματολογία**  Κατανόηση και αξιοποίηση της λειτουργίας των γλωσσικών στοιχείων σε επιχειρήματα, με βάση την επίκληση στη λογική. Οι μαθητές επιχειρηματολογούν ακολουθώντας τη σχηματική δομή επιχειρημάτων:  Εισαγωγή:   * Παράθεση αρχικής θέσης * Κύριο μέρος: * Υποστηρικτικές πληροφορίες για τεκμηρίωση (π.χ., πρώτα η συμφωνία ή η διαφωνία και μετά η αιτιολόγηση)   Επίλογος:   * Συμπέρασμα ή καταληκτική δήλωση | |
| **Ποιες ικανότητες STEAMΕ θα επιδιώξετε να αναπτυχθούν μέσα από την εφαρμογή του προγράμματος;**  Μέσα από την εφαρμογή του προγράμματος θα αναπτυχθούν οι εξής ικανότητες:   * Παρατήρησης * Συλλογής και ανάλυση δεδομένων * Πειραματισμού και εξαγωγής συμπερασμάτων * Κριτικής σκέψης και επίλυση προβλημάτων * Χρήσης τεχνολογικών εργαλείων, ψηφιακών μέσων και λογισμικών. * Σχεδιασμού, καινοτομίας, κατασκευής και βελτίωσης συστημάτων. * Οραματισμού του μέλλοντος * Προσοχής * Διεπιστημονικής σκέψης * Δημιουργικότητας * Ενσυναίσθησης * Έρευνας * Συμμετοχής * Συνεργασίας * Επικοινωνίας * Υπευθυνότητας * Αξιολόγησης * Λήψης αποφάσεων * Δημιουργικής έκφρασης και φαντασίας * Λογικής και αριθμητικής σκέψης * Εμπλοκής και ενεργού πολιτότητας * Γραμματισμού * Περιβαλλοντικής ευαισθητοποίησης και αειφορίας |
|  |
| **Ενημέρωση/Επιμόρφωση**  **Πώς θα ενημερωθούν τα άτομα που εργάζονται στη σχολική σας μονάδα (εκπαιδευτικοί, γραμματειακό προσωπικό, βοηθητικό προσωπικό, φροντιστές, φροντίστριες, υπεύθυνα άτομα κυλικείου κ.λπ) σε θέματα που αφορούν τον σχεδιασμό, τη δημιουργία, τη συντήρηση και την εκμετάλλευση χώρων πρασίνου;**   * Παρουσίαση και ενημέρωση σε συνεδρία προσωπικού από τον Διευθυντή του σχολείου και τη συντονίστρια Βοηθό Διευθύντρια. * Παρουσίαση και ενημέρωση σε συνεδρία προσωπικού από τις υπεύθυνους εκπαιδευτικούς της Περιβαλλοντικής Επιτροπής. * Παρουσίαση και ενημέρωση σε συγκέντρωση από τα παιδιά της Περιβαλλοντικής Επιτροπής του Σχολείου. * Ενημέρωση βοηθητικού προσωπικού του Σχολείου και υπεύθυνης του κυλικείου από τις υπεύθυνους εκπαιδευτικούς και τα παιδιά της Περιβαλλοντικής Επιτροπής του Σχολείου. * Δειγματικά μαθήματα από τις υπεύθυνους εκπαιδευτικούς της Περιβαλλοντικής Επιτροπής. * Ανοιχτή συζήτηση μεταξύ των ειδικών που ανέλαβαν να βοηθήσουν στον σχεδιασμό και στην ετοιμασία των σχεδίων του πράσινου σημείου, και των παιδιών τα οποία ανάλαβαν τη διερεύνηση των χώρων της σχολικής αυλής και πρότειναν λύσεις. * Ετοιμασία ενημερωτικού βίντεο/φωτογραφικού υλικού/παρουσίασης για διάχυση της Δράσης και προβολής της στην ευρύτερη κοινότητα. * Συνεδρίες εμπλεκόμενων φορέων (Ειδικών εμπειρογνωμόνων, Γραμματείας Συνδέσμου Γονέων, Διευθυντή, συντονίστριας Βοηθού Διευθύντριας, παιδιά της Περιβαλλοντικής Επιτροπής του σχολείου, εκπροσώπου της Σχολικής Εφορείας Ιδαλίου). * Ανοιχτή συζήτηση της Περιβαλλοντικής Επιτροπής του Σχολείου με τους εμπειρογνώμονες, που θα εμπλακούν στην υλοποίηση της Δράσης (τοπιοτέχνη, λειτουργό του Τμήματος Δασών, λειτουργό φυτωρίου, εργολάβο έργου). |
|  |
| **Συμμετοχή και Δράση**  **Πώς θα διασφαλισθεί η συμμετοχικότητα και η συνεργασία για την υλοποίηση του προγράμματος (μαθητές, μαθήτριες, εκπαιδευτικοί, γονείς, γραμματειακό προσωπικό, βοηθητικό προσωπικό, υπάλληλοι κυλικείου, φροντιστές/φροντίστριες, γονείς, Σύνδεσμος Γονέων κ.λπ.) στη δημιουργία, συντήρηση και εκμετάλλευση του χώρου πρασίνου; (Περιγράψτε τις δραστηριότητές εμπλοκής και συμμετοχής)**  **Δημιουργία**   * Τακτές συναντήσεις- επικοινωνία με Σύνδεσμο Γονέων. * Συνάντηση ενημέρωσης με γονείς. * Πληροφοριακό έντυπο προς γονείς. * Ειδική αναφορά στην ιστοσελίδα του Σχολείου. * Τακτικός έλεγχος της πορείας εργασιών από τα παιδιά των τάξεων που θα συμμετέχουν και ένταξη του στη μαθησιακή διαδικασία (μέσω εντύπου ελέγχου ή μπορεί και σε ηλεκτρονική μορφή μέσα από τη χρήση ταμπλέτας). * Ανάθεση υπευθυνοτήτων ασφάλειας, διακίνησης, καθαριότητας, συμπλήρωσης εντύπων, καταγραφή διαδικασιών και πορείας. * Εμπλοκή όλων των παιδιών του Σχολείου (Α΄ έως Στ΄ τάξεις), σε εργασίες του έργου, αναλόγως ηλικίας και ικανοτήτων.   **Συντήρηση**   * Ανάθεση συγκεκριμένων ευθυνών σε μαθητές/μαθήτριες, εκπαιδευτικούς, γονείς, γραμματειακό προσωπικό, βοηθητικό προσωπικό, Σύνδεσμο Γονέων (π.χ. κλάδεμα, έλεγχος μηχανισμού ποτίσματος). * Αντικατάσταση ξηραμένων φυτών. * Καθορισμός Ημέρας Δράσης (δύο φορές κάθε σχολική χρονιά) με τη συμμετοχή των γονιών με στόχο τη φροντίδα του χώρου. * Ενεργός συμμετοχή των παιδιών στην καλλιέργεια και συντήρηση σε συνεργασία με τον υπάλληλο της Σχολικής Εφορείας.   **Εκμετάλλευση του χώρου πρασίνου**   * Υπαίθριος χώρος μελέτης/ διεξαγωγής μαθημάτων. * Χώρος ξεκούρασης και σκίασης τα διαλείμματα. * Ασφαλής χώρος από την ηλιακή ακτινοβολία για παρακολούθηση σχολικών αγώνων και παιχνιδιών. * Πράσινη αισθητική αναβάθμιση του χώρου των γηπέδων. * Χώρος συναντήσεων των παιδιών για κοινωνικοποίηση. * Θετικό παράδειγμα πράσινης αναβάθμισης χώρων γηπέδων για άλλα σχολεία, χώρους της κοινότητας, αθλητικές υπαίθριες εγκαταστάσεις. * Δημιουργία θετικών συναισθημάτων και αποφυγή συγκρούσεων κατά τη διάρκεια διαλειμμάτων, αγώνων και παιγνιδιών. |
|  |
| **Δεξιότητες ζωής**  **Καθορίστε τις δεξιότητες καλλιέργειας και συντήρησης χώρων πρασίνου που αναμένετε να κατακτήσουν οι μαθητές/μαθήτριες, καθώς και τους τρόπους με τους οποίους θα κατακτηθούν οι δεξιότητες αυτές (φύτευση, πότισμα, ξεχόρτισμα, συγκομιδή, διάθεση και επεξεργασία τελικού προϊόντος, ομάδες εργασίας, υπευθυνότητες, ημέρες εργασίας με την κοινότητα κ.λπ.)**  **Δεξιότητες καλλιέργειας και συντήρησης χώρων πρασίνου:**   * Καταγραφής αναγκών και εξέλιξης του χώρου και του πρασίνου * Συνεργασίας και διαχωρισμού εργασιών, ομαδικότητας * Εξεύρεσης των κατάλληλων εργαλείων, μέσων και υλικών * Φύτευσης * Ποτίσματος * Ξεχορτίσματος * Κλαδέματος * Βελτίωση συνθηκών εδάφους - Λίπανσης * Βάψιμο μικρο-κατασκευών του χώρου   **Τρόποι με τους οποίους θα κατακτηθούν:**   * Διαμερισμός χώρων σε κάθε τάξη/ομάδες εργασίας και συστηματική φροντίδα και ξεχόρτισμα. * Επιδείξεις για τεχνικές και πρακτικές κηπουρικής από έμπειρα άτομα ακόμα και παλαιότερων γενεών ( παππούδες ) * Συμμετοχή στη φύτευση * Έλεγχος από τους μαθητές για τη σωστή λειτουργία του αυτόματου συστήματος ποτίσματος * Παρατήρηση για την ανάπτυξη και πρόοδο των μικρών φυτών * Καταγραφή εξέλιξης έργου * Καταγραφή ανάπτυξης φυτών * Έλεγχος πυκνότητας αναρριχητικού πρασίνου * Συγκομιδή καρπών – κυκλική οικονομία   **Αξιολόγηση εργασιών αναθεώρηση και εξέλιξη**   * Τα παιδιά θα λαμβάνουν επανατροφοδότηση από τα αποτελέσματα των ίδιων των εργασιών τους αλλά και από τους ενήλικες, που θα εμπλέκονται στη συντήρηση των πράσινων σημείων. * Τα παιδιά θα αξιολογούν τις εργασίες/παρεμβάσεις τους με συγκεκριμένες κλίμακες που μπορούν να αναπτύξουν στο γνωστικό αντικείμενο της Περιβαλλοντικής Αγωγής. |
|  |
| **Τοπική κοινότητα και ευρύτερη κοινωνία: Το συγκεκριμένο πρόγραμμα είναι κατεξοχήν πρόγραμμα διαγενεακής επικοινωνίας, συνεργασίας και αλληλεπίδρασης. Αναφερθείτε συγκεκριμένα στα πιο κάτω ερωτήματα πώς θα το επιτύχετε.**  Τα παιδιά και όλοι οι εμπλεκόμενοι φορείς πρέπει να αντιληφθούν ότι το έργο έχει πολλαπλά οφέλη για το σχολείο και την κοινότητα αφού συμβάλλει στην ποιοτική αναβάθμιση της σχολικής μονάδας, μέσω της δημιουργίας χώρων πρασίνου, στην υγιή και δημιουργική απασχόληση των μαθητών, στη δημιουργία χώρων σκίασης και στην ενίσχυση της εκπαιδευτικής διαδικασίας με εμπειρικό και βιωματικό τρόπο. Τα οφέλη του προγράμματος δεν αφορούν μόνο στα παιδιά που φοιτούν ήδη στο σχολείο, αλλά και στα παιδιά που το επισκέπτονται τα απογεύματα και χρησιμοποιούν τον χώρο του γηπέδου.  **Πώς θα αξιοποιηθεί η ιστορία και ο πολιτισμός της σχολικής και τοπικής κοινότητας στη διαμόρφωση του χώρου πρασίνου; (κληρονομικοί σπόροι, πολιτιστική σημασία ορισμένων φυτών, παραδοσιακές καλλιεργητικές πρακτικές)**  Τα πράσινα σημεία που θα δημιουργηθούν θα είναι μέρος ενός ευρύτερου σχεδιασμού όπου θα φυτευτούν ιθαγενή φυτά με απόλυτο σεβασμό στην τοπική γη και τη χλωρίδα της περιοχής του σχολείου μας.  **Πώς θα εμπλέξετε την κοινότητα στη μαθησιακή διαδικασία (κηπουροί, αγρότες, τοπιοτέχνες, τοπικές αγορές, ειδικοί/ειδικές σε θέματα περιβάλλοντος, διαγενεακή γνώση, εκπαιδευτικές επισκέψεις, κ.λπ), ώστε να εμπλουτίσετε τις γνώσεις και πρακτικές δεξιότητες των μαθητών/μαθητριών στη δημιουργία, καλλιέργεια και συντήρηση κήπου;**   * Συνεργασία με τον Σύνδεσμο Γονέων και τοπιοτέχνη. Τα παιδιά των Ε΄και Στ΄ τάξεων, αφού καταγράψουν τις ιδέες τους θα τις παρουσιάσουν στους ειδικού επιστήμονες για περαιτέρω ανταλλαγή απόψεων. * Ενεργός συμμετοχή στον σχεδιασμό του χώρου πρασίνου στα πλαίσια του μαθήματος της Τέχνης. (προσχέδια, κατόψεις, προτάσεις). * Παρακολούθηση της δημιουργίας του χώρου από τον τοπιοτέχνη και φωτογράφηση των σταδίων δημιουργίας με σκοπό τη δημιουργία ενός ενημερωτικού βίντεο για το έργο. * Επισκέψεις σε βιότοπους του χωριού και χώρους φυσικού πρασίνου για να εντοπίσουν τα ιθαγενή φυτά της περιοχής και τις ανάγκες τους. * Επισκέψεις στο Αρχαίο Ιδάλιον για να μελετήσουν πώς οι πρόγονοι συνδύαζαν τη δόμηση με το φυσικό τους περιβάλλον. * Συνεργασία με άτομα της κοινότητας που ασχολούνται με τη φύλαξη σπόρων και τη φύτευση ιθαγενών φυτών. * Επισκέψεις σε φυτώρια της περιοχής και συνομιλία με το προσωπικό για συμβουλές και απορίες.   **Ποια οφέλη αναμένετε να αποκομίσει η τοπική κοινότητα και η ευρύτερη κοινωνία από τις δραστηριότητες που προτίθεστε να οργανώσετε (διάχυση της γνώσης για οργανική γεωργία, καμπάνιες ενημέρωσης, διασύνδεση με τη βιομηχανία, επιχειρηματικότητα, επανασύνδεση ανθρώπου-φύσης, κ.λπ);**   * Αφού ολοκληρωθεί το έργο, θα σχεδιαστούν βιωματικές δραστηριότητες για μελέτη και παρατήρηση της χλωρίδας και πανίδας, ώστε ο επισκέπτης να μπορεί να αντιλαμβάνεται τα οφέλη του αφού ο χώρος θα είναι προσβάσιμος σε κάθε επισκέπτη της σχολικής μονάδας. * Η κατανόηση της συνέχειας και της ανάγκης φύτευσης και φροντίδας των ιθαγενών φυτών που ευδοκιμούσαν στο παρελθόν στο Ιδάλιον και συνεχίζουν τον κύκλο τους μέχρι τη σημερινή εποχή. * Ανάπτυξη διαγενεακής επικοινωνίας για ενημέρωση και τρόπους καλλιέργειας και φροντίδας της τοπικής πανίδας. * Επιχειρηματικότητα: συλλογή και πώληση των αρωματικών φυτών στην κοινότητα και αξιοποίηση των σχετικών εσόδων για τη συντήρηση του Σταθμού. * Θα ζητηθεί από τοπικές βιομηχανίες δομικών υλικών και από φυτώρια η προσφορά δωρεάν υλικών για κατασκευή και συντήρηση του Πράσινου σημείου. |
|  |
| **Συνεργασίες και συνέργειες**  **Προσδιορίστε τις συνεργασίες που προτίθεστε να αναπτύξετε με φορείς και οργανισμούς για τη δημιουργία, τη συντήρηση και την προστασία του χώρου πρασίνου (πχ οργάνωση εθελοντικών προγραμμάτων καθαρισμού και συντήρησης, συνεργασία με επαγγελματίες, επιστήμονες, γονείς κ.λπ., για ενημέρωση για τα είδη φυτών, τη διαδικασία φύτευσης, κηποπροστασίας, καλλιέργειας κ.λπ.)**   * Οργάνωση εθελοντικών προγραμμάτων καθαρισμού και συντήρησης (συνεργασία με Σύνδεσμο Γονέων) * Συνεργασία με επαγγελματίες (π.χ. αρχιτέκτονα, τοπιοτέχνη, κηπουρό Σχολικής Εφορείας) * Συνεργασία με επιστήμονες (π.χ. γεωπόνο) * Συνεργασία με λειτουργό του Τμήματος Δασών * Συνεργασία με γονείς * Συνεργασία με τη Σχολική Εφορεία για την κατασκευή και συντήρηση του χώρου * Συνεργασία με άτομα του Ιδαλίου με ιδιαίτερο ενδιαφέρον στην καλλιέργεια ιθαγενών αναρριχητικών φυτών * Συνεργασία με τοπικές βιομηχανίες δομικών υλικών και φυτώρια τα οποία θα προσφέρουν δωρεάν υλικα για κατασκευή και συντήρηση του Πράσινου σημείου. |

Όνομα Διευθυντή/~~Διευθύντριας~~ Ιωάννης Νάτσιος

Υπογραφή Διευθυντή/~~Διευθύντριας~~

Ημερομηνία 27/11/2024